สังคมข่าวหุ้น
*ดัชนีตลาดหุ้นไทยปิดที่ระดับ 1,654.92 จุด เพิ่มขึ้น 15.78 จุด มูลค่าการซื้อขาย 63,135.87 ล้านบาท คาดว่าตลาดหุ้นได้รับปัจจัยเชิงบวกจากงานไทยแลนด์ โฟกัส ซึ่งมีการตอบรับที่ดีจากนักลงทุนสถาบันในประเทศ และนักลงทุนต่างชาติ จึงได้เห็นภาวะตลาดฟื้นตัวขึ้น
1 ก.ย. 2562

สโนว์แมน
*ดัชนีตลาดหุ้นไทยปิดที่ระดับ 1,654.92 จุด เพิ่มขึ้น 15.78 จุด มูลค่าการซื้อขาย 63,135.87 ล้านบาท คาดว่าตลาดหุ้นได้รับปัจจัยเชิงบวกจากงานไทยแลนด์ โฟกัส ซึ่งมีการตอบรับที่ดีจากนักลงทุนสถาบันในประเทศ และนักลงทุนต่างชาติ จึงได้เห็นภาวะตลาดฟื้นตัวขึ้น
*บอร์ด RAM-RJH ไฟเขียวลงทุนใน “บริษัท โรงพยาบาลน่าน–ราม จำกัด” เพื่อร่วมลงทุนในโรงพยาบาลเอกชน ขนาด 120 เตียง ที่จ.น่าน ตั้งอยู่บนพื้นที่ 7 ไร่ 60 ตารางวา งบลงทุนราว 800 ล้านบาท คาดว่าจะแล้วเสร็จและเริ่มเปิดดำเนินการในปี 2566 คาดว่าโครงการนี้จะให้ผลตอบแทนประมาณ 10% ซึ่งก็มากกว่าอัตราดอกเบี้ยในท้องตลาด
*RATCH แจ้ง “ไทยลาวลิกไนท์” ฟ้องคดีแพ่งกล่าวอ้างละเมิดความลับทางการค้าโครงการโรงไฟฟ้าพลังความร้อนหงสา เมืองหงสา ในสปป.ลาว เรียกค่าเสียหายกว่า 6,457 ล้านบาท ทางบริษัทจะดำเนินการต่อสู้คดีตามกระบวนการยุติธรรมตามกฎหมายต่อไป
*TOP ล่าสุดประกาศจ่ายปันผลระหว่างกาลสำหรับงวดครึ่งปีแรกให้แก่ผู้ถือหุ้นจำนวน 2,040.03 ล้านหุ้น อัตราหุ้นละ 1 บาท หรือคิดเป็นจำนวนเงินประมาณ 2,040 ล้านบาท หากคิดเป็นดิวิเดนด์ ยีลด์ จะได้ราว 1.48% จากราคาปิดล่าสุดที่ 67.75 บาท โดยขึ้นเครื่องหมาย XD วันที่ 12 ก.ย.นี้ และจ่ายเงินปันผลวันที่ 27 ก.ย. 2562 มีความน่าสนใจไม่น้อย แม้ผลประกอบการของไตรมาส 2/2562 และงวดครึ่งปีแรกจะมีกำไรสุทธิลดลงก็ตาม
*CPN ราคาหุ้นกลับมาบวกแล้ว แม้โครงการเซ็นทรัล วิลเลจ ใกล้สนามบินสุวรรณภูมิ ส่อมีปัญหาในช่วงที่ผ่านมา แต่ก็ยืนยันว่าดำเนินการทุกขั้นตอนถูกต้องตามกฎหมาย เชื่อการมี Outlet ใกล้สนามบิน เป็นประโยชน์กับการท่องเที่ยว และรูปแบบนี้ก็มีในต่างประเทศ เช่น แคนาดา อเมริกา เกาหลี ย้ำชัดว่าไม่คิดจะแข่งกับธุรกิจดิวตี้ฟรี
*JMART ได้รับเชิญเข้าร่วมงาน Thailand Focus 2019 ในช่วงที่ผ่านมา หลังจบงานคาดว่าได้รับความสนใจ จากเอ็นวีดีอาร์ เข้ามาเก็บสะสมหุ้น JMART เพิ่ม สะท้อนความเชื่อมั่นธุรกิจปีนี้ทำผลงานนิวไฮ เชื่อกำไรสูงสุดเป็นประวัติการณ์ และจะเติบโตอย่างแข็งแกร่งในระยะยาวได้
*TKN ถูกตลาดฯ ประกาศใช้เกณฑ์ Cash Balance ในช่วงวันที่ 2 ก.ย.-11 ต.ค. 2562 ซึ่งราคาหุ้นล่าสุดปิดตลาดที่ 10.10 บาท ร่วงลงอย่างต่อเนื่อง หลังจากมีเหตุการณ์ดราม่าขึ้น ด้วยการเซอร์ไพรส์จัดงานวันเกิดกลางงานแฟนมีตติ้ง F4 เมื่อวันที่ 25 ส.ค.ที่ผ่านมา แม้ว่า “ต๊อบ เถ้าแก่น้อย” ได้ออกมาชี้แจง พร้อมขอโทษถึงประเด็นดราม่า ล่องเรือ TaokaenoiXF4 หลังแฟนคลับ F4 ไม่พอใจ ที่มีการเซอร์ไพรส์วันเกิดภรรยากลางงานแฟนมีตติ้งแล้วก็ตาม
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.